Savienības kompetence saskaņā ar Līgumu (Līguma par Eiropas Savienības darbību 26., 170., 171., 172., 174., 179. un 180. pants) Savienība paredz pasākumus, lai izveidotu iekšējo tirgu vai nodrošinātu tā darbību. Iekšējais tirgus aptver telpu, kurā ir nodrošināta preču, personu, pakalpojumu un kapitāla brīva aprite. Savienības mērķis ir arī stiprināt savus zinātniskos un tehnoloģiskos pamatus, izveidojot Eiropas zinātniskās izpētes telpu, kurā var notikt brīva zinātnieku, eksakto zināšanu un tehnoloģiju apmaiņa, un veicināt savu konkurētspēju, tostarp savas rūpniecības konkurētspēju. Lai veicinātu tās vispārēju harmonisku attīstību, Savienība izstrādā un veic darbības, kas stiprina tās ekonomisko, sociālo un teritoriālo kohēziju. Lai atvieglinātu šo mērķu sasniegšanu un ļautu Savienības pilsoņiem, uzņēmējiem, kā arī reģionālām un vietējām kopienām pilnīgi izmantot priekšrocības, ko dod telpa bez iekšējām robežām, Savienība palīdz izveidot un attīstīt Eiropas komunikāciju tīklus transporta, telekomunikāciju un enerģētikas infrastruktūru jomā. Savienības rīcības mērķis ir veicināt valstu komunikāciju tīklu savstarpēju savienošanu un savstarpēju izmantojamību, kā arī pieeju tiem. Lai sasniegtu šos mērķus, Savienība izstrādā vairākas pamatnostādnes, kas aptver Eiropas komunikāciju tīklu jomā paredzēto pasākumu mērķus, prioritātes un vispārīgus plānus. Savienība atbalsta arī uzņēmumu, tostarp mazo un vidējo uzņēmumu, pētniecības centru un universitāšu kvalitatīvo pētījumu un tehnoloģiju izstrādes; tā atbalsta to savstarpējas sadarbības centienus, jo īpaši nolūkā ļaut pētniekiem brīvi sadarboties pāri robežām un uzņēmumiem pilnībā izmantot iekšējā tirgus potenciālu, un konkrēti, (..) nosakot kopīgus standartus un likvidējot juridiskus un fiskālus šķēršļus šai sadarbībai.

Aģentūras kompetence Komisijas 2013. gada 23. decembra Lēmums 2013/801/ES, ar ko izveido Inovācijas un tīklu izpildaģentūru 2013. gada 23. decembra Lēmums C(2013) 9235, ar ko Inovācijas un tīklu izpildaģentūru pilnvaro veikt uzdevumus Mērķi Padomes Regula (EK) Nr. 58/2003 dod Komisijai tiesības izveidot izpildaģentūras, lai pildītu uzdevumus, kas saistīti ar Savienības programmām. Saskaņā ar jauno Lēmumu C(2013) 9235, ar kuru INEA tiek pilnvarota veikt uzdevumus, Aģentūra pārvalda no TEN-T un Marco Polo programmām pārņemtās darbības, kā arī trīs daļas no Eiropas infrastruktūras savienošanas instrumenta (transporta, enerģētikas un telekomunikāciju joma), veicinot izaugsmi, darba vietas un konkurētspēju ar mērķtiecīgiem ieguldījumiem infrastruktūrā Eiropas līmenī. Tā pārvalda arī daļu no programmas “Apvārsnis 2020” tādās pētniecības jomās kā “Gudrs, videi nekaitīgs un integrēts transports” un “Droša, tīra un efektīva enerģija”, lai sekmētu izaugsmi, atbalstot pētniecību un inovācijas. Tādējādi INEA izveidoja, lai pārvaldītu Savienības darbības Eiropas infrastruktūras savienošanas instrumenta un “Apvāršņa 2020” jomā, pamatojoties uz Finanšu regulu un tās piemērošanas noteikumiem, TEN-T regulu, Marco Polo regulu, Eiropas infrastruktūras savienošanas instrumenta regulu, TEN-T un TEN-E pamatnostādnēm un “Apvāršņa 2020” regulām un lai turpinātu pārvaldīt TEN-T un Marco Polo programmas. Aģentūru pārrauga Mobilitātes un transporta ģenerāldirektorāts, Enerģētikas ģenerāldirektorāts, Komunikācijas tīklu, satura un tehnoloģiju ģenerāldirektorāts un Pētniecības un inovācijas ģenerāldirektorāts, kuri ir atbildīgi par attiecīgajiem politikas jautājumiem. INEA ir atbildīga par šo programmu tehniskās un finansiālās izpildes pārvaldību, veicot pilnu projekta ciklu. Ikdienas darbā Aģentūra tiecas uzlabot īstenošanas efektivitāti un elastību ar zemākām izmaksām, tajā pašā laikā mobilizējot augsta līmeņa zināšanas un pieņemot darbā arvien labākus speciālistus. Aģentūra arī stiprina saites ar galvenajām ieinteresētajām personām, nodrošina labāku līdzekļu koordināciju ar citiem ES instrumentiem, palielina ES finansējuma redzamību un ieguvumus no tā, kā arī sniedz atbalstu/atgriezenisko saiti Komisijai.

Pārvaldība Koordinācijas komiteja Aģentūras darbību pārrauga Koordinācijas komiteja, kuras sastāvā ietilpst pieci locekļi (pa vienam no atbildīgajiem ģenerāldirektorātiem un viens no Cilvēkresursu un drošības ģenerāldirektorāta), kā arī četri novērotāji, kurus iecēlusi Eiropas Komisija. Tā pieņem Aģentūras struktūrshēmu un gada darba programmu pēc tam, kad to ir apstiprinājusi Eiropas Komisija, kā arī administratīvo budžetu, gada darbības pārskatu un gada pārskatus. Direktors Ieceļ Eiropas Komisija. Direktors kopā ar Koordinācijas komiteju pārvalda Aģentūru, izveido vadības un iekšējās kontroles sistēmas, kuras atbilst Aģentūrai uzticēto uzdevumu veikšanai, kā arī sagatavo ziņojumus, kas jāiesniedz Komisijai. Iekšējā revīzija Eiropas Komisijas Iekšējās revīzijas dienests (IRD) un Aģentūras iekšējās revīzijas struktūrvienība (IRS) Ārējā revīzija Eiropas Revīzijas palāta Budžeta izpildes apstiprinātājiestāde Eiropas Parlaments pēc Padomes ieteikuma. Attiecībā uz Aģentūras administratīvā budžeta izpildi apstiprināšanas lēmums ir adresēts direktoram. Par pamatdarbības budžeta izpildi, ko Komisija deleģējusi Aģentūrai, atbild Komisija.

Aģentūrai pieejamie resursi 2014. gadā 2014. gada pamatdarbības budžets Aģentūrai pārskaitīja 3 059 miljonus EUR saistību apropriācijās, lai tā varētu pārvaldīt divas pamatprogrammas 2014.–2020. gada daudzgadu finanšu shēmas ietvaros, konkrēti, Eiropas infrastruktūras savienošanas instrumentu (2 692 miljoni EUR) un “Apvārsni 2020” (367 miljoni EUR). Kopumā 2014. gadā Aģentūra veica maksājumus 606 miljonu EUR apmērā, no tiem 590 miljoni EUR tika samaksāti TEN-T programmai un 16 miljoni EUR – Marco Polo programmas pabeigšanai. Aģentūra īsteno Komisijas pamatdarbības budžetu saskaņā ar deleģēšanas lēmumu. 2014. gada administratīvais budžets 13,4 miljoni EUR 100 % ES subsīdijas veidā, kuru Aģentūra pārvalda neatkarīgi. Darbinieku skaits 2014. gada 31. decembrī Pagaidu darbinieki: 49 amata vietas štatu sarakstā, no tām aizpildītas 44. Līgumdarbinieki: plānotas 113 amata vietas, no tām aizpildītas 107. Kopā: 162 (aizpildīta 151 amata vieta). Norīkoti šādu pienākumu izpildei: a) pamatdarbībām – 121 (aizpildītas 113 amata vietas); b) administrācijā – 41 (aizpildītas 38 amata vietas).

Produkti un pakalpojumi 2014. gadā Tāpat kā INEA pārņēma TEN-T programmu, 2014. gada februārī tā pārņēma arī Marco Polo II programmas pārvaldību no citas aģentūras (EASME). 2014. gada otrajā pusē INEA pakāpeniski pārņēma jaunas darbības, kas tai uzticētas saistībā ar Eiropas infrastruktūras savienošanas instrumentu (attiecībā uz transportu un enerģētiku), kā arī “Sabiedrības problēmu risināšanas” 3. daļu (droša, tīra un efektīva enerģija) un 4. daļu no programmas “Apvārsnis 2020” (gudrs, videi nekaitīgs un integrēts transports). 2015. gada janvāra beigās bija paredzēts nodot Aģentūrai uzticētās darbības telekomunikāciju jomā saistībā ar Eiropas infrastruktūras savienošanas instrumentu. 2007.–2013. gada TEN-T programma Tika novērtēti priekšlikumi, ko iesniedza saskaņā ar 2013. gada ikgadējiem un daudzgadu uzaicinājumiem iesniegt priekšlikumus, un finansējumam atlasīja 106 priekšlikumus par kopējo summu 320,7 miljoni EUR. Pēc tam tika pieņemti 104 jauni finansēšanas lēmumi (divus lēmumus anulēja pirms pieņemšanas). 2014. gada beigās INEA pārvaldīja 439 projektu turpināšanu. Vēl nebija pabeigta viena darbība no 2000.–2006. gada TEN-T programmas. INEA pilnībā izlietoja maksājumu apropriācijas, vidējais izmaksas laiks – 17 dienas. Marco Polo II programma Pēc tam, kad EASME bija izvērtējusi Marco Polo 2013. gada uzaicinājumu iesniegt priekšlikumus, un pēc programmas pārņemšanas INEA sagatavoja un parakstīja 26 jaunus dotāciju nolīgumus. 2014. gada beigās vēl turpinājās 80 projekti. INEA pilnībā izlietoja maksājumu apropriācijas, vidējais izmaksas laiks – 27 dienas. Eiropas infrastruktūras savienošanas instruments – transports Ciešā sadarbībā ar Mobilitātes un transporta ģenerāldirektorātu INEA sagatavoja 2014. gada daudzgadu un ikgadējo uzaicinājumu iesniegt priekšlikumus par kopējo summu attiecīgi 11 miljardi EUR un 930 miljoni EUR (uzaicinājumus publicēja 2014. gada septembrī ar priekšlikumu iesniegšanas termiņu 2015. gada februārī). Eiropas infrastruktūras savienošanas instruments – enerģētika Ciešā sadarbībā ar Enerģētikas ģenerāldirektorātu INEA sagatavoja 2014. gada daudzgadu uzaicinājumu iesniegt priekšlikumus par kopējo summu 750 miljoni EUR (uzaicinājuma termiņš 2014. gada augustā). Pēc tam tika izvērtēti šajā uzaicinājumā saņemtie priekšlikumi, un finansēšanai atlasīja 34 priekšlikumus par 647,3 miljoniem EUR. Pašlaik Aģentūra gatavo attiecīgos dotāciju nolīgumus. Eiropas infrastruktūras savienošanas instruments – telekomunikācijas Par pārņemšanas kārtību notika vienošanās ciešā sadarbībā ar Komunikācijas tīklu, satura un tehnoloģiju ģenerāldirektorātu. Līdz 2015. gada janvāra beigām Aģentūrai būs jāpārņem dotāciju nolīgumu sagatavošana pēc 2014. gadā publicētā uzaicinājuma saistībā ar drošāka interneta programmu, e-identifikācijas uzaicinājuma uzsākšanu un 2015. gadā paredzēto citu uzaicinājumu sagatavošanu. “Apvārsnis 2020” – enerģētika INEA sniedza atbalstu atbildīgajiem ģenerāldirektorātiem novērtēšanas procedūrā saistībā ar trim uzaicinājumiem iesniegt priekšlikumus “Apvāršņa 2020” enerģētikas sadaļā un attiecīgajiem atvasinātajiem uzaicinājumiem. Kad bija pabeigti sarindojuma saraksti, Aģentūrai nodeva 28 priekšlikumus, un dotāciju nolīgumu sagatavošanas posms tika sekmīgi pabeigts noteiktajā astoņu mēnešu termiņā. “Apvārsnis 2020” – transports INEA sniedza atbalstu atbildīgajiem ģenerāldirektorātiem novērtēšanas posmā saistībā ar atklātajiem uzaicinājumiem iesniegt priekšlikumus “Apvāršņa 2020” transporta sadaļā. Šo uzaicinājumu pārņemšana bija plānota 2015. gada sākumā, kad sāksies dotāciju nolīgumu sagatavošana. Turklāt dotāciju nolīgumu sagatavošanas posms tika sekmīgi pabeigts vienam priekšlikumam, ko Aģentūrai nodeva augustā. Trīs projekti no uzaicinājuma iesniegt priekšlikumus saistībā ar jūras nozaru izaugsmi Aģentūrai tika nodoti novembrī; pašlaik tiek gatavoti dotāciju nolīgumi šiem projektiem, un par to ir atbildīga Aģentūra.